cyanic-selkie/wikianc huggingface dataset:
পুরুলিয়া জেলা
শিক্ষা
২০০৩-০৪ সালের হিসাব অনুসারে পুরুলিয়া জেলায় ১২৭টি সাধারণ পাঠাগার ও ৪০টি ফ্রি রিডিং রুম আছে।
রেলপথ
পুরুলিয়া জেলাতে দক্ষিণ-পূর্ব রেলপথ বিভাগের তিনটি প্রধান রেলপথ যোগাযোগ রয়েছে। একটি রেলপথ দক্ষিণে ঝাড়খন্ড থেকে পুরুলিয়া জেলার মধ্য দিয়ে আদ্রা বিভাগ হয়ে পশ্চিম বর্ধমান জেলার আসানসোল পর্যন্ত বিস্তৃত। অন্য একটি রেলপথ বাঁকুড়া থেকে আদ্রা বিভাগ হয়ে ঝাড়খন্ডের ধানবাদ পর্যন্ত বিস্তৃত। আরও একটি রেলপথ পুরুলিয়া ও ঝাড়খন্ডকে যুক্ত করেছে। রাঁচি, টাটানগর, পাটনা, হাওড়া, ধানবাদ, লখনউ, আসানসোল, পুরী, ভুবনেশ্বর, দুর্গাপুর, মুম্বাই, চেন্নাই, দিল্লি প্রভৃতি শহরগুলি বর্তমানে পুরুলিয়া জেলার সাথে সুসংযুক্ত রয়েছে। দক্ষিণ-পূর্ব রেলপথ বিভাগের অন্যতম গুরুত্বপূর্ণ উপবিভাগ আদ্রা রেলপথ বিভাগের সদরদপ্তর পুরুলিয়া জেলার উত্তর-পূর্ব অংশে আদ্রাতে অবস্থিত।
সড়কপথ
সড়কপথ পরিবহন পুরুলিয়া জেলার অন্যতম গুরুত্বপূর্ণ পরিবহন মাধ্যম। ন্যাশনাল হাইওয়ে ১৮ (ন্যাশনাল হাইওয়ে ৩২) এই জেলাকে জামশেদপুর, বোকারো, চাস, ধানবাদের সাথে যুক্ত করেছে। স্টেট হাইওয়ে ৫ এই জেলার রঘুনাথপুর, আদ্রা, সাঁওতালডিহি ও নিতুড়িয়াকে যুক্ত করেছে।
খনিজ
পুরুলিয়া পশ্চিমবঙ্গের অন্যতম খনিজ সমৃদ্ধ জেলা। এই জেলায় প্রাপ্ত খনিজপদার্থগুলির মধ্যে কয়লা, ফসফেট, চিনামাটি, ডলোমাইট, বালি, কোয়ার্টজ, কায়ানাইট, গ্রাফাইট ইত্যাদি উল্লেখযোগ্য। মূলত জেলার উত্তর-পশ্চিমাংশে অবস্থিত দামোদর উপত্যকা ও পাঞ্চেৎ পাহাড়ের মধ্যবর্তী অঞ্চলে কয়লা পাওয়া যায়। রানিপুর, হিরাখুন, ভামুরিয়া প্রভৃতি অঞ্চলে কয়লা উত্তোলিত হয়। চিনামাটি পাওয়া যায় রঘুনাথপুর, ধুতারে, ঝালদা, কালাঝোড় ইত্যাদি অঞ্চলে। মালতিতে ফায়ার ক্লে এবং ঝালদাতে চুনাপাথর উত্তোলিত হয়। এছাড়া বলরামপুরে কোয়ার্টজ, রঘুদিহ্ ও পালকায় ফেলসপার এবং পুরুলিয়া থানা এলাকায় গ্রাফাইট পাওয়া যায়।
ক্ষুদ্র শিল্প
লাক্ষা শিল্প
ছৌ নাচের মুখোশ শিল্প
ছৌ নাচে ব্যবহৃত মুখোশ ও বাদ্যযন্ত্র পুরুলিয়া জেলার বাঘমুন্ডি থানার চড়িদা গ্রামের চল্লিশটি সূত্রধর পরিবার এবং জয়পুর থানার ডুমুরডি গ্রামের পাঁচটি পরিবার ছৌ নাচের মুখোশ তৈরী করেন। এছাড়া পুরুলিয়া মফস্বল থানার গেঙ্গাড়া, ডিমডিহা ও কালীদাসডিহি গ্রামে, পুঞ্চা থানার জামবাদ গ্রামে এবং কেন্দা থানার কোনাপাড়া গ্রামেও এই মুখোশ তৈরী হয়ে থাকে।
বাংলা ভাষা আন্দোলন
মানভূমে বাংলা ভাষা আন্দোলন ১৯১২ সালে শুরু হয়। ১৯৪৮ থেকে ১৯৫৬ সালের মধ্যে ভাষা আন্দোলন তীব্র ভাবে ছড়িয়ে পড়ে মানভূমের বাঙালিদের মধ্যে। ১৯৫৬ সালের আগে পুরুলিয়া জেলা বিহারের অন্তর্ভুক্ত ছিল। সেই সময় রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়।[১] সেই সময় জাতীয় কংগ্রেসের মাধ্যমে বাংলাভাষী জনগণ হিন্দি ভাষার বিরুদ্ধে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন।[১] বাংলা ভাষার মর্যাদা রক্ষার লড়াইয়ে তাদের সুদৃঢ় আন্দোলন করেন। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য করেন।
পর্যটন
পুরুলিয়া জেলার বিভিন্ন স্থানে পর্যটন শিল্পের সম্ভাবনা আছে। বাংলার অন্যতম ঐতিহাসিক ও প্রাকৃতিক সৌন্দর্যময় স্থানগুলি পুরুলিয়াতে অবস্থিত। অনুন্নয়ন, অপ্রতুল যোগাযোগ, রাজনৈতিক অস্থিরতা ও সরকারি উদাসীনতার কারণ উপেক্ষা করেও পুরুলিয়ায় সারা ভারত থেকে পর্যটক আসেন বিভিন্ন সময়। এই জেলার অযোধ্যা পাহাড়, জয়চণ্ডী পাহাড়, গড় পঞ্চকোট, বড়ন্তি, ঝালদা ইত্যাদি স্থানে পর্যটন কেন্দ্র গড়ে উঠেছে। thumb|বান্দার দেউল, পুরুলিয়া
জন হাউজম্যান
জন হাউজম্যান (John Houseman; জন্ম: জাক হাউসমান, ২২ সেপ্টেম্বর ১৯০২ - ৩১ অক্টোবর ১৯৮৮) ছিলেন একজন ব্রিটিশ মার্কিন অভিনেতা ও প্রযোজক। ফেডেরাল থিয়েটার প্রজেক্টে সিটিজেন কেইন চলচ্চিত্রে পরিচালক অরসন ওয়েলসের সাথে তার যুগলবন্দী এবং দ্য ব্লু ডালিয়া চলচ্চিত্রে লেখক রেমন্ড চ্যান্ডলারের সাথে তার যুগলবন্দীর জন্য তিনি সর্বাধিক পরিচিতি অর্জন করেন। তিনি দ্য পেপার চেজ (১৯৭৩) চলচ্চিত্রে প্রফেসর চার্লস ডব্লিউ. কিংসফিল্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন। তিনি ১৯৭৮ সালে এই চলচ্চিত্রের টেলিভিশন ধারাবাহিক উপযোগকরণে একই চরিত্রে অভিনয় করেন।
মার্থা স্কট
মার্থা এলেন স্কট (Martha Ellen Scott; ২২ সেপ্টেম্বর ১৯১২ - ২৮ মে ২০০৩) ছিলেন একজন মার্কিন অভিনেত্রী। তিনি ১৯৩৮ সালে ব্রডওয়ে মঞ্চে থর্নটন ওয়াইল্ডারের মূল আওয়ার টাউন মঞ্চনাটকে এমিল ওয়েব চরিত্রে অভিনয় করেন এবং ১৯৪০ সালে এই নাটকের চলচ্চিত্ররূপে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তীকালে তিনি সেসিল বি. ডামিলের দ্য টেন কমান্ডমেন্টস (১৯৫৬) ও উইলিয়াম ওয়াইলারের বেন-হার (১৯৫৯), এ দুটি চলচ্চিত্রে চার্লটন হেস্টনের অভিনীত চরিত্রের মায়ের ভূমিকায় অভিনয় করেন।
সুষমা স্বরাজ
সুষমা স্বরাজ ( ১৪ ফেব্রুয়ারি ১৯৫২ - ৬ আগস্ট ২০১৯ ) একজন ভারতীয় রাজনীতিবিদ এবং সুপ্রিম কোর্টের সাবেক আইনজীবী। ভারতীয় জনতা পার্টির  একজন সিনিয়র নেতা ও সাবেক সভাপতি, তিনি ২৬ মে ২০১৪ সাল থেকে ভারতের পররাষ্ট্র মন্ত্রীর দায়িত্ব পালন করছেন; ইন্দিরা গান্ধীর পর তিনি দ্বিতীয় নারী হিসাবে এই দফতরের প্রতিনিধিত্ব করছেন। তিনি সংসদ সদস্য (লোকসভা) হিসাবে সাতবার এবং আইন পরিষদের (বিধানসভা) সদস্য হিসাবে তিনবার নির্বাচিত হয়েছেন। ১৯৭৭ সালে ২৫ বছর বয়সে, তিনি  উত্তর ভারতের হরিয়ানা রাজ্যর মন্ত্রীসভার সর্বকনিষ্ঠ  মন্ত্রী হয়েছিলেন। ১৩ অক্টোবর ১৯৯৮ সাল থেকে ৩ ডিসেম্বর ১৯৯৮ সাল পর্যন্ত তিনি দিল্লীর ৫ম মুখ্যমন্ত্রী হিসেবেও দায়িত্ব পালন করেন।
প্রাথমিক জীবন এবং শিক্ষা
সুষমা স্বরাজ (নীর শর্মা) ১৪ ফেব্রুয়ারি ১৯৫২ সালে হরিয়ানার আম্বালা ক্যান্টনমেন্টে হারেদে শর্মা ও শ্রীমতী লক্ষ্মী দেবীর সন্তান হিসাবে জন্মগ্রহণ করেন। তার বাবা ছিলেন একজন বিশিষ্ট  রাষ্ট্রীয় স্বয়ংসেবক সঙ্ঘ সদস্য। তার বাবা-মা পাকিস্তানের লাহোর শহরের ধরামপুরা এলাকা থেকে এসেছিলেন। তিনি আম্বালা ক্যান্টনমেন্টের সনাতন ধর্ম কলেজে পড়াশোনা করেন এবং সংস্কৃত ও রাজনৈতিক বিজ্ঞানে প্রধানের সাথে স্নাতক ডিগ্রি অর্জন করেন। চণ্ডীগড়ের পাঞ্জাব বিশ্ববিদ্যালয়ে  তিনি অধ্যয়ন করেন।  হরিয়ানার ভাষা বিভাগ দ্বারা অনুষ্ঠিত একটি রাষ্ট্রীয় পর্যায়ে প্রতিযোগিতায় তাকে তিন বছরের জন্য সেরা হিন্দি বক্তার পুরস্কার জিতেছিল। = তিনি 6 Aug 2019 মৃত্যুবরণ করেন।
পেশা
১৯৭৩ সালে সুষমা স্বরাজ ভারতের সুপ্রিম কোর্টের আইনজীবী হিসাবে অনুশীলন শুরু করেন।
কেন্দ্রীয় স্বাস্থ্য মন্ত্রী (২০০৩-২০০৪)
তিনি ২০০৩ থেকে ২০০৪ এর সাধারণ নির্বাচন পর্যন্ত সময়ে অটল বিহারী বাজপেয়ীর নেতৃত্বের সরকারে কেন্দ্রীয় স্বাস্থ্য মন্ত্রী ও সংসদীয় বিষয়ক মন্ত্রী ছিলেন। এই কার্যকালে তিনি ছয়টি অখিল ভারতীয় আয়ুর্বিজ্ঞান সংস্থান গঠন করেন। এগুলি ভোপাল ,ভুবনেশ্বর ,যোধপুর, পাটনা , রায়পুর এবং ঋষিকেশ- এ অবস্থিত।
লোকসভা বিরোধী দলনেত্রী (২০০৯-২০১৪)
প্রায় ৪ লক্ষ ভোটের ব্যাবধানে মধ্য প্রদেশের বিদিশা কেন্দ্র থেকে বিজয়ের পর লালকৃষ্ণ আডবাণী উত্তরসূরি রূপে লোকসভায় বিরোধী দলনেত্রী নির্বাচিত হন। এই পদে তিনি ২০১৪ সালের নির্বাচন পর্যন্ত বহাল থাকেন।
পররাষ্ট্র বিষয়ক মন্ত্রী
২০১৪ সালের ভারতীয় সাধারণ নির্বাচনে, তিনি দ্বিতীয় মেয়াদে মধ্যপ্রদেশে বিদিশা লোকসভা কেন্দ্র জিতেছিলেন ৪,০০,০০০ ভোটের পার্থক্য দ্বারা এবং তিনি নিজের আসন ধরে রেখেছিলেন। ২৬ মে ২০১৪ সালে তিনি কেন্দ্রীয় মন্ত্রিসভায় পররাষ্ট্র বিষয়ক মন্ত্রী হয়ে ওঠে। মার্কিন দৈনিক ওয়াল স্ট্রিট জার্নাল কর্তৃক সুষমা স্বরাজ'কে ভারতের 'সর্বাধিক প্রিয় রাজনীতিবিদ' বলা হয়।  ইন্দিরা গান্ধীর পর তিনি দ্বিতীয় ভারতীয় মহিলা যিনি এই পদে আসীন হলেন।
ওআইসি সম্মেলন
অর্গানাইজেশন অফ ইসলামিক কো অপারেশনের বিদেশ মন্ত্রীদের ৪৬ তম পরিষদীয় বৈঠকে আমন্ত্রণ পেয়েছে ভারত। ২০১৯ এর মার্চ মাসের ১ ও ২ তারিখ আবু ধাবিতে এই বৈঠক সুষমা স্বরাজকে গেস্ট অফ অনার হিসেবে এ বৈঠকে উপস্থিত থাকার জন্য আমন্ত্রণ জানিয়েছেন সংযুক্ত আরব আমিরশাহীর বিদেশমন্ত্রী শেখ আবদুল্লা বিন জায়েদ আল নাহিয়ান।
এই প্রথমবার সম্মেলনে ভারত গেস্ট অফ অনার হিসেবে আমন্ত্রিত হচ্ছে।
মায়াবতী (চলচ্চিত্র)
মায়াবতী হল ২০১৯ সালের একটি বাংলাদেশি চলচ্চিত্র। চলচ্চিত্রটিতে মুখ্য চরিত্রে অভিনয় করেছেন নুসরাত ইমরোজ তিশা ও ইয়াশ রোহান। চলচ্চিত্রটির কাহিনীকার, চিত্রনাট্যকার ও পরিচালনা করেছেন অরুণ চৌধুরী। চিত্রগ্রহগণ করেছেন তানভীর আনজুম। চলচ্চিত্রটি প্রযোজনা করেছে আনোয়ার আজাদ ফিল্মস ও অনন্য সৃষ্টি ভিশন।   এই চলচ্চিত্রের মাধ্যমে অভিনেত্রী নুসরাত ইমরোজ তিশা প্রথম কোনো চলচ্চিত্রের নাম ভূমিকায় অভিনয় করেছেন।
গল্পসুত্র
২ ঘণ্টা ২০ মিনিট ব্যাপ্তির এ ছায়াছবির গল্পের মুখ্য বিষয় নারী পাচার। কাহিনিকার অরুন চৌধুরীর ভাষ্য অনুযায়ী গল্পের কেন্দ্রীয় চরিত্র মায়াকে ছোটবেলায় তার মায়ের কাছ থেকে চুরি করা হয়। পাচারকারীরা মায়াকে যৌনপল্লীতে বিক্রি করে। সেখানে মায়া খোদাবক্স নামক  একজন সংগীত গুরুর কাছে গান শেখে এবং সাথে থেকে গান করেন। মায়ার গানের প্রেমে পড়েন একজন ব্যারিস্টার। পরে ভয়ংকর খুনের ঘটনায় জড়িয়ে পড়ে মায়া। গল্প অন্যদিনকে মোড় নেয়।
নির্মাণ
২০১৮ সালের ১৫ ডিসেম্বর চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ অনুষ্ঠিত হয় মানিকগঞ্জ, রাজবাড়ী, কালিয়াকৈর ও পুরান ঢাকায়। কাহিনীর বিশ্বাসযোগ্যতা ধরে রাখার নিমিত্তে দৌলতদিয়ার যৌনপল্লিতে শুটিং করা হয়েছে। ২০১৯ সালের ১৫ জানুয়ারি চলচ্চিত্রটির চিত্রগ্রহণ শেষ হয়।
বিপণন ও মুক্তি
২০১৯ সালের ১৭ জুন চলচ্চিত্রটি বিনা কর্তনে সেন্সর বোর্ড থেকে ছাড়পত্র লাভ করে। এরপর ২০১৯ সালের ২২ আগস্ট চলচ্চিত্রটির দেড় মিনিট ব্যাপ্তির টিজার মুক্তি পায়। চলচ্চিত্রটি জাজ মাল্টিমিডিয়ার পরিবেশনায় ২০১৯ সালের ১৩ সেপ্টেম্বর বাংলাদেশের ২২টি প্রেক্ষাগৃহে মুক্তি পায়।  বহিঃবাংলাদেশের চলচ্চিত্রটি ২০১৯ সালের ২৭ অক্টোবর অস্ট্রেলিয়ার সিডনি ও মেলবোর্নে মুক্তি দেয়া হয়।
আর্থার লো
আর্থার লো (Arthur Lowe; আর্থার লূয়্‌, জন্ম: ২২ সেপ্টেম্বর ১৯১৫ - ১৫ এপ্রিল ১৯৮২) ছিলেন একজন ইংরেজ অভিনেতা। ত্রিশ বছরের অধিক অভিনয় জীবনে তিনি অসংখ্য মঞ্চনাটক, টেলিভিশন নাটক এবং চলচ্চিত্রে অভিনয় করেছেন। তিনি ১৯৬৮ থেকে ১৯৭৭ সাল পর্যন্ত ব্রিটিশ সিটকম ড্যাড্‌স আর্মি-এ ক্যাপ্টেন ম্যানারিং চরিত্রে অভিনয় করে টেলিভিশনে অন্যতম পরিচিত মুখ হয়ে ওঠেন এবং এই কাজের জন্য সাতবার বাফটা পুরস্কারের মনোনয়ন লাভ করেন। তিনি ও লাকি ম্যান! (১৯৭৩) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন।
প্রারম্ভিক জীবন
লো ১৯১৫ সালের ২২শে সেপ্টেম্বর ডার্বিশায়ারের হেফিল্ডে জন্মগ্রহণ করেন। তার পিতা আর্থার লো সিনিয়র (১৮৮৮-১৯৭১) ও মাতা ম্যারি অ্যানি ফোর্ড (১৮৮৫-১৯৮১)। তার পিতা একটি রেলওয়ে কোম্পানিতে কাজ করতেন এবং বিশেষ রেলের মাধ্যমে উত্তর ইংল্যান্ড ও মিডল্যান্ডে মঞ্চ সফরকারী কোম্পানির এক স্থান থেকে অন্য স্থানে যাতায়াতের দায়িত্বে ছিলেন। আর্থার জুনিয়র ম্যানচেস্টারের লেভেনশুলমের চ্যাপেল স্ট্রিটের চ্যাপেল স্ট্রিট জুনিয়র স্কুলে পড়াশোনা করেন।
শংকর গোবিন্দ চৌধুরী স্টেডিয়াম
শংকর গোবিন্দ চৌধুরী স্টেডিয়াম বা  নাটোর স্টেডিয়াম নাটোর শিশু  পার্কের পাশে অবস্থিত নাটোর, বাংলাদেশ। জাতীয় ক্রীড়া পরিষদ নিয়ন্ত্রিত একটি স্টেডিয়াম,  যেটি নাটোর জেলার মধ্যে, জেলা মৎস্য ভবনের সামনে এবং পটুয়াপাড়ায়  অবস্থিত,  সাধারণত ঘরোয়া  খেলাগুলো এখানে হয়ে থাকে। ক্রিকেট,  ফুটবল, ব্যাডমিন্টন, হ্যান্ডবল, সাঁতার, সাইকেলিং,  ইত্যাদি এখানে প্রশিক্ষন এবং প্রতিযোগিতা হয়ে থাকে। শুক্রবার করে এখানে প্রচুর ভিড় হয়। লোকজন সারা সপ্তার ব্যস্ততা কাটিয়ে পরিবার নিয়ে এখানে এসে আনন্দ উপভোগ করেন।
পল ল্য ম্যাট
পল ল্য ম্যাট (Paul Le Mat; জন্ম: ২২ সেপ্টেম্বর ১৯৪৫) হলেন একজন মার্কিন অভিনেতা। তিনি আমেরিকান গ্রাফিটি (১৯৭৩) চলচ্চিত্রে অভিনয় করে প্রথম খ্যাতি অর্জন করেন এবং তার এই কাজের জন্য তিনি সমাদৃত হন এবং বর্ষসেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। আমেরিকান গ্রাফিটি চলচ্চিত্রে তার অনবদ্য অভিনয়ের পর তিনি আলোহা, ববি অ্যান্ড রোজ (১৯৭৫)-এ প্রধান চরিত্রে অভিনয়ের সুযোগ পান এবং ছবিটি বক্স অফিস হিট হয়।
তিনি পরবর্তীকালে জোনাথন ডেমের হ্যান্ডল উইথ কেয়ার ও মেলভিন অ্যান্ড হাওয়ার্ড চলচ্চিত্রে অভিনয় করেন। শেষোক্ত চলচ্চিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি দ্য বার্নিং বেড (১৯৮৪) টিভি চলচ্চিত্রে অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কার লাভ করেন।
আব্দুল মান্নান ভূঁইয়া স্টেডিয়াম
শহীদ মুশলে উদ্দিন ভূঁইয়া স্টেডিয়াম বা পুরাতন নাম আব্দুল মান্নান ভূঁইয়া স্টেডিয়াম নরসিংদী সার্কিট হাউসের পাশে অবস্থিত। এটা নরসিংদী জেলার সবথেকে বড় স্টেডিয়াম। মূলতঃ ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদির জন্যও এখানে প্রশিক্ষণ ও প্রতিযোগিতা হয়ে থাকে।
বিবরণ
অপ্রতিরোধ্য অগ্রযাত্রায় বাংলাদেশ শিরোনামে ১ সেপ্টেম্বর, ২০১৮ তারিখে এই স্টেডিয়ামে উন্নয়ন কনসার্ট অনুষ্ঠিত হয়েছিল।
মেকআপ (চলচ্চিত্র)
মেকআপ ২০২১ সালের একটি বাংলাদেশি চলচ্চিত্র যেটির গল্প ও চিত্রনাট্য লেখার পাশাপাশি পরিচালনা করেছেন অনন্য মামুন এবং চলচ্চিত্রটি প্রযোজনা করেছে সেলিব্রেটি প্রোডাকাশন। চলচ্চিত্রটি ২০২১ সালের ২১ মার্চ মুক্তি পেয়েছে।
এটা নিপা আহমেদ রেলি'র প্রথম অভিনীত এবং সেলিব্রিটি প্রোডাকশন হাউস প্রযোজিত প্রথম চলচ্চিত্র। এটা অনন্য মামুন পরিচালিত ১১তম চলচ্চিত্র
পটভূমি
চলচ্চিত্রের কলাকুশলীরা ক্যারিয়ারের স্বার্থে তারা তাদের ব্যক্তিগত জীবনকে প্রকাশ্যে আনেন না । শুধু ক্যারিয়ারের কথা ভেবে পারিবারিক জীবন আড়াল রাখেন। দিন শেষে মেকআপ তুলে সবাই তাদের আপনজন ও নিজের ঠিকানায় ফিরে যান, যেখানে মেকআপের বদলে থাকে একজন সাধারণ মানুষ।
নির্মাণ
চার কোটি বাজেটের এই চলচ্চিত্রটি ২০১৯ সালের ২ জুলাই সুনামগঞ্জে চলচ্চিত্রটির চিত্রগ্রহণ শুরু হয়। এরপর চলচ্চিত্রটির চিত্রগ্রহণ সম্পন্ন হয় মানিকগঞ্জ, ঢাকা ও ভারতের রামোজি ফিল্ম স্টুডিও ও কোলকাতায়।  বাংলা ও হিন্দি ভাষায় এই চলচ্চিত্রের ডাবিং করা হয়। গানের চিত্র ধারণের দুবাই-এ ধারণের পরিকল্পনা করা হয়।
সঙ্গীত
এই চলচ্চিত্রে চারটি গান রয়েছে। গানগুলো লিখেছেন জাহিদ আকবর, স্যাভি, লিংকন ও অনন্য মামুন। গানগুলোতে কণ্ঠ দিয়েছেন ইমরান, ন্যান্‌সি ও সিঁথি সাহা অবন্তি।
প্রচারণা ও মুক্তি
০৬ অক্টোবর, ২০১৯ তারিখে চলচ্চিত্রটির আনুষ্ঠানিক প্রচার শুরু হয়। প্রাথমিকভাবে অক্টোবর,২০১৯-এ মুক্তি দেয়ার পরিকল্পনা থাকলেও ১৫ নভেম্বর, ২০১৯ তারিখে প্রেক্ষাগৃহে মুক্তি পাশাপাশি ডিজিটাল প্লাটফর্মেও এই ছায়াছবির মুক্তি দেয়ার পরিকল্পনা করা হয়। ২১ মার্চ, ২০২১-এ চলচ্চিত্রটি ভিডিও চাহিদা সেবাপ্রদানকারি আই থিয়েটারে মুক্তি দেয়া হয়।
শহীদ আইভি রহমান পৌর ষ্টেডিয়াম
শহীদ আইভি রহমান পৌর ষ্টেডিয়াম বা শহীদ আইভি রহমান পৌর স্টেডিয়াম (ভৈরব স্টেডিয়াম নামেও পরিচিত), এটি বাংলাদেশের একটি উপজেলা পর্যায়ের স্টেডিয়াম। স্টেডিয়ামটি কিশোরগঞ্জ-ভৈরব মহাসড়কের পূর্ব পাশে অবস্থিত। বর্তমানে এই স্টেডিয়ামে বাংলাদেশের জাতীয় দিবসসমূহের কর্মসূচী পালন, আন্তঃস্কুল ও কলেজ পর্যায়ের বিভিন্ন প্রতিযোগিতা আয়োজন এবং ফুটবল,  ক্রিকেট ও অন্যান্য খেলার জন্য ব্যবহৃত হচ্ছে। মূলত ক্রিকেট মাঠের আকৃতি হলেও সব ধরনের খেলার জন্যই স্টেডিয়ামটি ব্যবহৃত হচ্ছে। স্টেডিয়ামের পূর্ণাঙ্গ নির্মাণ শেষ হলে এখানে একটি ক্রিকেট একাডেমি করার পরিকল্পনা রয়েছে। বাংলাদেশের অন্যান্য ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত এবং উপজেলা ক্রীড়া সংস্থা ও ভৈরব পৌরসভার তত্বাবধায়নে রয়েছে।
কাঠামো ও বৈশিষ্ট্য
স্টেডিয়ামের মাঠ গোলাকার এবং তিন একর ভূমির উপর নির্মিত। ক্রিকেট, ফুটবল খেলা আয়োজন করার পাশাপাশি অন্যান্য খেলাধুলা আয়োজনের উপযোগী। পূর্ণাঙ্গ আধুনিক প্যাভিলিয়ন রয়েছে। রয়েছে গাড়ি পার্কিংয়ের জন্য আধুনিক সুবিধা। পুরুষ এবং মহিলাদের জন্য পৃথক পৃথক আধুনিক সুবিধা সংবলিত নামাজের স্থান রয়েছে। প্রাথমিকভাবে ৭০০ ফুট বাদে পূর্ব অংশে গ্যালারি নির্মাণ করা হয়নি। বর্তমানে স্টেডিয়ামে গ্যালারিতে প্রবেশের জন্য ছয়টি প্রবেশমুখ রয়েছে।
নির্মাণ ও ইতিহাস
২০১৬ সালে জাতীয় ক্রীড়া পরিষদ স্টেডিয়ামটিতে দ্বিতল প্যাভিলিয়ন ভবন নির্মাণসহ মাঠ উন্নয়ন, গ্যালারি, ড্রেন, চারদিকে দেয়াল ও গ্রিল নির্মাণ এবং মাটি ভরাট বাবদ ৮ কোটি ৬৯ লাখ টাকা বরাদ্দ দেয়া ১৫ জুলাই,২০১৬তে এই স্টেডিয়ামের নির্মাণ কাজ উদ্বোধন করা হয় মেসার্স ভূইয়া এন্ড ভূইয়া ডেভেলপার ও মেসার্স খলিলুর রহমান নামে দুটি ঠিকাদারী প্রতিষ্ঠান স্টেডিয়ামের নির্মাণকাজ শুরু করে এবং চার কোটি ৮৮ লাখ টাকা ব্যয়ে ৭০০ ফুট গ্যালারি নির্মাণ করে এবং তিন কোটি ৬৭ লাখ টাকা ব্যয়ে প্যাভিলিয়ন, সীমানাপ্রাচীর ও মাঠ উন্নয়নের কাজ করে রাজু এন্টারপ্রাইজ এবং বিইজেবি নামক দুইটি প্রতিষ্ঠান। ডিসেম্বর, ২০১৭ তে অনিয়মের অভিযোগে স্টেডিয়ামের নির্মাণকাজ বন্ধ রাখা হয়েছিল। ইতোমধ্যে স্টেডিয়ামের বেদখল হয়ে যাওয়া ভূমি উদ্ধার করা হয়। নভেম্বর, ২০১৮-এর মধ্যে স্টেডিয়ামের  প্রাথমিক নির্মাণ কাজ শেষ হয়। ২০১৮-১৯ অর্থবছরে এই স্টেডিয়ামের জন্য আরো ৪৫ লক্ষ টাকা বরাদ্দ করা হয়।
অন্যান্য ব্যবহার
খেলাধুলা ছাড়াও এই স্টেডিয়াম জনসমাবেশ ও অন্যান্য কাজে ব্যবহৃত হয়েছে।
বহিঃসংযোগ
ভৈরব উপজেলা খেলাধুলা ও বিনোদন
লিনিয়াজওএস
লিনিয়াজওএস গিটহাবে ডিসেম্বর ২৪, ২০১৬ সালে অফিশিয়ালি তাদের সোর্স কোড উন্মুক্ত করে। ওই সময় থেকে, এখন পর্যন্ত ১৮৫টি ফোন মডেলের জন্যে লিনিয়াজওএস ডেভলপমেন্ট বিল্ড রয়েছে ।
ইতিহাস
সায়ানোজেনমোড ("সিএম" বলে পরিচিত) অ্যান্ড্রয়েড ভিত্তিক একটি জনপ্রিয় কাস্টম রম ছিলো। এক প্রতিবেদন অনুযায়ী ২০১৫ সালে সর্বমোট ৫০০ কোটি সায়ানোজেনমোড ব্যবহারকারী ছিলো। অন্য কাস্টম রমের ভিত্তি হিসেবে অনেক ডেভলপার সায়ানোজনমোড ব্যবহার করতো।
২০১৩ সালে, প্রতিষ্ঠাতা স্টিভ কোন্ডিক প্রকল্পটির বাণিজ্যিকীকরণের উদ্দেশ্যে তহবিল সংগ্রহ শুরু করেন। তার দৃষ্টিতে কোম্পানিটি প্রকল্পের সফলতায় অর্থোপার্জন করতে পারেনি। এবং ২০১৬ তে তিনি কোম্পানিটি ত্যাগ করেন বা তাকে বাধ্য করা হয় তাতে৷ ওপেন সোর্স এবং জনপ্রিয় হওয়ার উসিলায় কোডটি অচিরেই নতুন নাম লিনিয়াজওএসের অধীনে ফোর্ক করা হয় এবং কম্যুনিটি চালিত হবে বলে ঠিক করা হয়।
সায়ানোজেনমোড এমন কিছু সুবিধা প্রদান করতো, যা অধিকাংশ মোবাইল প্রস্তুতকারকদের অফিশিয়াল ফার্মওয়্যারে প্রদান করা হতো না। সায়ানোজেনমোডের এ স্বকীয়তা ও জনপ্রিয়তা পরবর্তীতে লিনিয়াজওএস উদ্ভবের পেছনে অবদান রেখেছে৷
উন্নয়ন
সায়ানোজেনমোডের মতই এ প্রকল্পটি অসংখ্য নির্দিষ্ট যন্ত্র ভিত্তিক ডেভলপারদের দ্বারা ডেভলপ করা হয় ও গেরিট ব্যবহার করে কোড রিভিউ করা হয়৷ এটা একই সাথে পুরোনো সংস্করণ ব্যবস্থাটা ধরে রেখেছে( যেমন, অ্যান্ড্রয়েড ৭.১ হচ্ছে লিনিয়াজওএস ১৪.১)।
লিনিয়াজওএসের অফিশিয়াল উদ্ভোবনের আগেই এক্সডিএর অনেক ডেভেলপার উন্মুক্ত সোর্স কোড ব্যবহার করে অনেকগুলো আনঅফিশিয়াল সংস্করণ তৈরি করে ফেলেছিলো।
একটি ব্লগ পোস্টে অফিশিয়াল ঘোষণা অনুযায়ী, জানুয়ারি ২২, ২০১৭ থেকে ১৪. ও ১৩.০-এর অফিশিয়াল বিল্ড বের হতে লাগলো।
ফেব্রুয়ারি ১১, ২০১৮ সালে ১৩.০ বিল্ড রিলিজ রহিত হয়ে যায়, যদিও সোর্স কোড তখনও উন্মুক্ত ছিলো এবং নিরাপত্তা ত্রুটি সংশোধন তখনও গ্রহণ করা হচ্ছিলো।
ফেব্রুয়ারি ২৬, ২০১৮ সাল থেকে নির্দিষ্ট কিছু যন্ত্রে ১৫.১-এর অফিশিয়াল সংস্করণ বের হওয়া শুরু করলো৷ নতুন কোন সুবিধা সংযোগ ব্যতীত লিনিয়াজওএস ১৪.১ এর উন্নয়ন অব্যহত থাকবে।
প্রাকইন্সটলকৃত অ্যাপ
লিনিয়াজওসে অনেক প্রয়োজনীয় অ্যাপ অন্তর্ভুক্ত থাকে, কিন্তু এটা তার পূর্বসূরীর মতই সমস্ত ব্লোটওয়ার পরিহার করে চলে। যদিও আইনি কারণে, গুগল প্লে স্টোর, ও প্লে সার্ভিস পূর্ব থেকে ইন্সটল করা থাকে না। ব্যবহারকারী চায়লে জিপ ফ্ল্যাশের মাধ্যমে তা ইন্সটল করতে পারে।
২০১৯–২০ শ্রীলঙ্কা ক্রিকেট দলের পাকিস্তান সফর
শ্রীলঙ্কা ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তান সফর করে, যা সেপ্টেম্বর থেকে অক্টোবর ২০১৯-এ অনুষ্ঠিত হয়। সফরসূচীতে মূলত দুটি টেস্ট খেলাও অন্তর্ভুক্ত ছিল, কিন্তু সেগুলোকে ২০১৯ এর ডিসেম্বরে স্থানান্তর করা হয়।  শ্রীলঙ্কা সর্বশেষ পাকিস্তানের বিপরীতে খেলে ২০১৭ সালের অক্টোবরে, যখন তৃতীয় টি২০আই খেলা হয়েছিল লাহোরের গাদ্দাফি স্টেডিয়ামে।
শ্রীলঙ্কার অনেক খেলোয়াড়ই উক্ত সফরে অংশ গ্রহণ করতে অসম্মতি প্রদান করে, লাহিরু থিরিমানে ও দাসুন শানাকাকে যথাক্রমে ওডিআই ও টি২০আই-এর অধিনায়ক করে স্কোয়াড ঘোষণা করে। যদিও পাকিস্তান ইংল্যান্ডে অনুষ্ঠিত ২০১৯ ক্রিকেট বিশ্বকাপের সেমি-ফাইনালে পৌছতে অসমর্থ হয়, তবুও সরফরাজ আহমেদকে সিরিজের জন্য অধিনায়ক এবং বাবর আজমকে সহ-অধিনায়ক করে দল ঘোষণা করে। পরবর্তীতে সরফরাজ আহমেদ ব্যক্ত করেন যে, ঘরোয়া মাঠে নিজের দলের নেতৃত্ব দেয়া তার ক্যারিয়ারের একটি উজ্জ্বল অধ্যায় হবে।
করাচীর জাতীয় স্টেডিয়ামে অনুষ্ঠিত সিরিজের প্রথম ওডিআই খেলাটি বৃষ্টির কারণে পরিত্যাক্ত হয়। এটা ছিল উক্ত মাঠের ইতিহাসে প্রথম কোন ওডিআই খেলা পরিত্যাক্ত হয়। ফলে, পাকিস্তান ক্রিকেট বোর্ড (পিসিবি) দ্বিতীয় ওডিআই খেলাটিকে একদিন পিছিয়ে ৩০ সেপ্টেম্বরে নিয়ে আসে, যাতে করে মাঠ প্রস্তুতকারী দল পর্যাপ্ত সময় নিয়ে মাঠের আউটফিল্ড প্রস্তুত করতে পারে। পাকিস্তান পরবর্তী ২টি ওডিআইয়ে জয় লাভ করলে ২-০তে সিরিজ জিতে নেয়।
পটভূমি
২০০৯ এর মার্চে, লাহোরের গাদ্দাফি স্টেডিয়ামে অনুষ্ঠিত সিরিজের দ্বিতীয় টেস্টের পূর্বে শ্রীলঙ্কা ক্রিকেট দল বন্দুকধারীর আক্রমণের শিকার হলে উক্ত সিরিজ সম্পূর্ণ খেলা হয়নি। ২০১৯ এর মে মাসে সিঙ্গাপুরে অনুষ্ঠিত এশিয়ান ক্রিকেট কাউন্সিল (এসিসি)র সভায় পাকিস্তান ক্রিকেট বোর্ড (পিসিবি) শ্রীলঙ্কা ক্রিকেট (এসএলসি)কে অনুরোধ করে পাকিস্তানে দুটি টেস্ট ম্যাচ খেলার জন্য। ২০১৯ এর জুলাইয়ে শ্রীলঙ্কা ক্রিকেট পাকিস্তানের একটি নিরাপত্তা বিশেষজ্ঞ দল পাঠায় পাকিস্তানের নিরাপত্তা বিষয়ক অবস্থা পর্যবেক্ষণ করতে, যার অর্থ দাড়ায় শ্রীলঙ্কা পাকিস্তানে টেস্ট ম্যাচ খেলতে সম্মত। পরবর্তীতে করাচী ও লাহোরের নিরাপত্তা পর্যবেক্ষণ প্রতিবেদনের পরিপ্রেক্ষিতে ২০১৯ এর আগস্টে শ্রীলঙ্কা তাদের সিদ্ধান্ত প্রকাশ করে। নিরাপত্তা ডেলিগেশন দল "খুবই সম্মতিসূচক প্রতিবেদন" প্রদান করে শ্রীলঙ্কা ক্রিকেট দল পাকিস্তানে টেস্ট ম্যাচ খেলতে পারবে এমন পরামর্শ প্রদান করে। ২০১৯ এর ২২ আগস্ট, শ্রীলঙ্কা ক্রীড়া মন্ত্রী নিশ্চিত করে যে, তারা অক্টোবরে পাকিস্তানে ৩টি একদিনের আন্তর্জাতিক ম্যাচ খেলবে, কিন্তু টেস্ট ম্যাচগুলোকে বাতিল করা হয়।
২০১৯ এর ৯ সেপ্টেম্বরে, শ্রীলঙ্কা ক্রিকেট প্রাথমিকভাবে সফরের জন্য নির্বাচিত সকল খেলোয়াড়ের সাথে সাক্ষাত করে প্রত্যেকের কাছে জানতে চায় পাকিস্তান সফরে খেলতে সম্মত কিনা। দিনেশ চান্ডিমাল, আকিলা ধনঞ্জয়, নিরোশন ডিকওয়েলা, দিমুথ করুনারত্নে, সুরঙ্গা লকমল, লাসিথ মালিঙ্গা, অ্যাঞ্জেলো ম্যাথিউস, কুশল পেরেরা, থিসারা পেরেরা ও ধনঞ্জয় ডি সিলভা সকলেই নিশ্চিত করে যে, তারা পাকিস্তানে খেলতে যাবে না। দুই দিন পর, যখন শ্রীলঙ্কা যখন পাকিস্তান সফরের চূড়ান্ত দল ঘোষণা করতে যাবে, তখন ক্রিকেট দলের উপর সম্ভাব্য সন্ত্রাসী হামলা হতে পারে এমন সংবাদ পায় শ্রীলঙ্কা সরকার প্রতিনিধি দল। তাই শ্রীলঙ্কা ক্রিকেট পুনরায় নিরাপত্তা পর্যবেক্ষণ পরিচালনা করে সিরিজ শুরুর পূর্বে। পাকিস্তান ক্রিকেট বোর্ড (পিসিবি) তৃতীয় কোন স্থানে খেলাটির আয়োজন করতেও অসম্মতি জানায়। এহসান মানি, পিসিবি চেয়ারম্যানের বিবৃতি, "আমাদের হাতে এখন অন্য কোন পছন্দের সময় নেই", ফলে পাকিস্তানেই খেলাগুলো অনুষ্ঠিত হতে বহাল থাকে। ১৯ সেপ্টেম্বর ২০১৯, শ্রীলঙ্কা ক্রিকেট নিশ্চিত করে যে, সিরিজটি শুরু হবে পূর্বের পরিকল্পনা অনুযায়ী।  দুদিন পরে, পিসিবি সফর ম্যাচের সকল অফিসিয়াল নিয়োগ করে।
অক্টোবর ২০১৯, সংযুক্ত আরব আমিরাতের পরিবর্তে দুটি টেস্ট ম্যাচের সিরিজ পাকিস্তানের রাওয়ালপিন্ডি ও করাচীতে আয়োজন করার প্রস্তাব দেয়। জবাবে শ্রীলঙ্কা ক্রিকেট জানায়, পাকিস্তানে টেস্ট ম্যাচ এগিয়ে নিয়ে যেতে তারা আগ্রহী। ২০১৯ এর নভেম্বরে, পিসিবি টেস্ট সিরিজের তারিখ ও স্থান নিশ্চিত করে। টেস্ট সিরিজটি খেলতে সম্মত হওয়ার ফলে, পিসিবি আন্তর্জাতিক সূচীর আয়োজন করতে গিয়ে ২০১৯-২০ কায়েদ-ই-আজম ট্রফির ফাইনালকে পিছিয়ে দেয়। নভেম্বর ২০১৯-এ, আগস্টে নিউজিল্যান্ডের সাথে খেলা দলের একটি মাত্র পরিবর্তন ছাড়া টেস্ট সিরিজের জন্য তাদের সর্ব-শক্তি স্কোয়াডের দল ঘোষণা করে। পরের মাসের শুরুতেই আন্তর্জাতিক ক্রিকেট কাউন্সিল (আইসিসি) খেলা পরিচালনার জন্য সকল অফিসিয়াল নিয়োগ প্রদান করে। প্রথম টেস্ট ম্যাচ শুরুর ৪দিন আগে পাকিস্তান তাদের টেস্ট স্কোয়াড নিশ্চিত করে। ফায়াদ আলম যিনি ২০০৯ এর নভেম্বর ডিসেম্বরে নিউজিল্যান্ডের বিপরীতে দলের হয়ে সর্বশেষ টেস্ট খেলেছিলেন, তাকেও দলে ডাকা হয়। শ্রীলঙ্কা ক্রিকেট দলের সদস্যরা ৯ ডিসেম্বর ২০১৯ পাকিস্তানে পৌছে যায়। পূর্বে দলের হয়ে পাকিস্তানে টেস্ট ম্যাচে খেলেছে এমন কোন খেলোয়াড় দলে রাখা হয়নি।
খেলার সারাংশ
করাচির জাতীয় স্টেডিয়ামে অনুষ্ঠিত সিরিজের প্রথম ওডিআই খেলাটি বৃষ্টির কারণে পরিত্যাক্ত হয়। এটা ছিল উক্ত মাঠের ইতিহাসে প্রথম কোন ওডিআই খেলা পরিত্যাক্ত হয়। ফলে, পাকিস্তান ক্রিকেট বোর্ড (পিসিবি) দ্বিতীয় ওডিআই খেলাটিকে একদিন পিছিয়ে ৩০ সেপ্টেম্বরে নিয়ে আসে, যাতে করে মাঠ প্রস্তুতকারী দল পর্যাপ্ত সময় নিয়ে মাঠের আউটফিল্ড প্রস্তুত করতে পারে। পাকিস্তান পরবর্তী ২টি ওডিআইয়ে জয় লাভ করলে ২-০তে সিরিজ জিতে নেয়।
অতঃপর পাকিস্তানের প্রধান কোচ ও নির্বাচক মিসবাহ-উল-হক লক্ষ্য করেন যে, নিম্নর‍্যাংকিংয়ের কোন দলের সাথে ৩-০তে একটি সিরিজ হারার পর তাদেরকে অনেকগুলো প্রশ্নের সম্মুখীন হতে হচ্ছে। সেই সাথে শ্রীলঙ্কার কোচ, রুমেশ রত্নায়েকে, পাকিস্তানের তার দল যে পরিমাণ সেবা ও নিরাপত্তা পেয়েছে তার প্রশংসা করেন এবং বলেন, "সারা বিশ্বের জন্য এটি একটি বার্তা" এবং আশা করেন যে, অন্যান্য দলগুলোও পাকিস্তানের আবার সফর শুরু করবে।
যানবাহন সন্ধানী ব্যবস্থা
যানবাহন সন্ধানী ব্যবস্থা বলতে তাৎক্ষণিকভাবে কোন মোটরগাড়ির বা মোটরযানের অবস্থান জানার একটি ব্যবস্থাকে বোঝায়। সাধারণত একটি সফটওয়্যারের মাধ্যমে গাড়ির বিভিন্ন ধরনের তথ্য সমন্বয় করে গাড়ি অবস্থানের একটি সামগ্রিক চিত্র তুলে ধরার মাধ্যমে এই ব্যবস্থাটি কাজ করে থাকে। আধুনিক মোটর যানবাহন সন্ধানী ব্যবস্থায় গাড়ি সন্ধানের জন্য সাধারণত বিশ্বজনীন অবস্থান-নির্ণায়ক ব্যবস্থা (জিপিএস) প্রযুক্তি ব্যবহার করা হয়ে থাকে। এছাড়াও অন্যান্য যানবাহন অবস্থান নির্ণয়কারী প্রযুক্তির ব্যবহারও করা হয়ে থাকে। যানবাহন সন্ধানের এই পদ্ধতিতে, ইন্টারনেট এবং বিশেষ সফটওয়্যারের মাধ্যমে ইলেক্ট্রনিক মানচিত্রে গাড়ির অবস্থান দেখা যায়। বিশ্বের বড় বড় শহরগুলির পৌর গণপরিবহন কর্তৃপক্ষ এবং বড় বড় ব্যবসা প্রতিষ্ঠানগুলি তাদের যানবাহনের নিরাপত্তা এবং নজরদারির জন্য যানবাহন সন্ধান সিস্টেম ব্যবহার করে থাকে। ইংরেজি পরিভাষাতে একে "ভেহিকেল ট্র্যাকিং সিস্টেম" (Vehicle tracking system) বলে।
সক্রিয় বনাম অক্রিয় সন্ধান
বিভিন্ন ধরনের যানবাহন সন্ধানী যন্ত্র রয়েছে। সাধারণত, "সক্রিয়" (অ্যাকটিভ) এবং "অক্রিয়" (প্যাসিভ)- এই দুই ধরনের যানবাহন সন্ধানী যন্ত্র বহুলভাবে ব্যবহৃত হয়ে থাকে। অক্রিয় যন্ত্রগুলি গাড়ির বৈশ্বিক (জিপিএস) ভৌগোলিক অবস্থান, গতি, গতিপথ এবং অন্যান্য সক্রিয়কারী ঘটনা যেমন, ইঞ্জিন চালু/বন্ধ, দরজা খোলা/ বন্ধ হবার তথ্যসহ আরও অনেক ধরনের তথ্য ইলেকট্রনিক যন্ত্রের মধ্যে সংরক্ষণ করে রাখে। গাড়িটি পূর্বনির্ধারিত কোনও গন্তব্যে পৌঁছানোর পর যন্ত্রটি খুলে, যন্ত্রে সংরক্ষিত তথ্যসমূহ কম্পিউটারে স্থানান্তর করে গাড়ির চলাচল এবং গতিবধি মূল্যায়ন করা হয়ে থাকে। অক্রিয় ব্যবস্থাতে স্বয়ংক্রিয় স্থানান্তর (ডাউনলোড) পদ্ধতিও যুক্ত করা থাকে, যাতে তারহীন পদ্ধতিতে স্থানান্তরের মাধ্যমে তথ্য আনয়ন করা যায়। অন্যদিকে  সক্রিয়  যন্ত্রও যানবাহন সম্পর্কিত একই রকম তথ্যগুলি ধারণ করে এবং সেলুলার বা উপগ্রহ নেটওয়ার্কের মাধ্যমে বাস্তব সময়ে (রিয়েল টাইম) তাৎক্ষণিক উপাত্ত হিসেবে কম্পিউটারে বা উপাত্ত কেন্দ্রে (ডাটা সেন্টারে) প্রেরণ করে দেয়।
অনেক আধুনিক যানবাহন সন্ধানী যন্ত্র আছে, যেগুলিতে "অক্রিয়" এবং "সক্রিয়" উভয় পদ্ধতিই একত্রে ব্যবহার করা হয়ে থাকে। যখন কোন সেলুলার নেটওয়ার্কের সাথে যন্ত্রটি যুক্ত থাকে তখন ইন্টারনেটের মাধ্যমে ডাটা সার্ভারে তথ্য পাঠিয়ে যেয়। আবার, যখন যন্ত্রটি সেলুলার নেটওয়ার্ক থেকে বিচ্ছিন্ন থাকে তখন নিজের মধ্যে তথ্য সংরক্ষণ করতে থাকে এবং পরবর্তীতে যখন সেলুলার নেটওয়ার্কের যাথে যুক্ত হয়, তখন সংরক্ষিত তথ্য পুনরায় ডাটা সার্ভারে প্রেরণ করে দেয়।
যানবাহন সন্ধানী ব্যবস্থাতে যানবাহনের মধ্যে একটি বাক্স বা যন্ত্র সংস্থাপন (ইন্সটল) করা হয় এবং যন্ত্রটিকে সচল রাখার জন্য এটিকে বাক্সের মধ্যে থাকা তড়িৎকোষ (ব্যাটারি) বা যানবাহনের মধ্যে থাকা তড়িৎকোষের সাথে যুক্ত করে দেয়া হয়। যানবাহনের অবস্থান নির্ণয় এবং নজরদারির জন্য এখন পর্যন্ত এখন পর্যন্ত এটিই সর্বোত্তম উপায় বলে বিবেচিত। যদিও এখন অনেক কোম্পানি মোবাইল যোগাযোগ প্রউক্তি যুক্ত করে যানবাহন সন্ধানী সেবা প্রদান করে থাকে, যাতে করে একই সাথে অনেক যানবাহন হাতে থাকা মোবাইল ফোনেই সন্ধান করা যায়। এই সিস্টেমে গাড়ির উপর নজরদারির পাশাপাশি কল সন্ধান, বার্তা সন্ধান, ওয়েব ব্যবহারসহ আরো বিভিন্ন রকম সুবিধা দিয়ে থাকে।
সাধারণ গঠন
জিপিএস-ভিত্তিক সন্ধান পদ্ধতির প্রধান উপাদানগুলো হলো-
সাধারণ ব্যবহার
যানবাহন সন্ধানী ব্যবস্থা মুলত অনেক যানবাহন যারা ব্যবহার করে তাদের জন্য। একসাথে অনেকগুলো গাড়ির যাওয়া আসার পথ, গাড়িগুলো কোথায় কোথায় থামছে, সব ধরনের তথ্য আর নিরাপত্তা নিশ্চিতে যানবাহন সন্ধানী ব্যবস্থাটি ব্যবহার করা হয়। কিছু যানবাহন সন্ধানী ব্যবস্থা ফ্লিট ব্যবস্থাপনা সফটওয়্যারের মাধ্যমে সংযুক্ত থাকে। ব্যাবসায়িক কাজের পাশাপাশি নগর পরিবহন এজেন্সিগুলোও বিভিন্ন উদ্দেশ্যে যানবাহন সন্ধানী ব্যবস্থা ব্যবহার করা হয়। এই প্রযুক্তির মাধ্যমে অনেকগুলো বাস বা যানবাহনের সংখ্যা, শিডিউল, বাসের বাটন পরিবর্তনের কাজ , গন্তব্য নির্দিষ্টকরণ বা পরিবর্তন, কোন নির্দিষ্ট স্থানে বাসের গন্তব্য ঠিক করা অথবা যাত্রীদের কোন ঘোষণা দেওয়ার কাজেও যানবাহন সন্ধান সেবা ব্যবহৃত হয়।
২০০৯ সালের শুরুতে অ্যামেরিকান পাবলিক ট্রান্সপোর্ট অ্যাসোসিয়েশন থেকে জানানো হয় যে, যুক্তরাষ্ট্রের অর্ধেক যাত্রী পরিবহন বাসগুলোতে যাত্রীদের বিরতির ঘোষণা দেওয়ার জন্য জিপিএস ভিত্তিক ভেহিকেল সন্ধান সিস্টেম ব্যবহার করা হয়। এর মাধ্যমে যাত্রীকে বাসের বাইরে থেকে বাসটির বিভিন্ন কাজের বিবরণ দেওয়া হয় অর্থাৎ যখন বাসের দরজা খোলার ঘোষণা দেওয়া হয়। এছাড়া বাসের পথ, সংখ্যা ইত্যাদি, মুলত দৃষ্টিশক্তিহীন মানুষের সুবিধার জন্য বলা হয়ে থাকে। অথবা যাত্রীদের পরের গন্তব্যের ব্যাপারে আগে থেকে জানানোর জন্য যাত্রীদের সুবিধার্থে নির্দিষ্ট স্টপেজ বা পরের স্টপেজ সম্পর্কে আগে থেকে একটি বড় এলইডি বা এলসিডি স্ক্রিনে দেখানো হয় এবং সাথে লাউড স্পিকারে বলাও হয়ে থাকে। একটি কম্পিউটারের নিরবচ্ছিন্ন ডাটা সংগ্রহের মাধ্যমে গাড়ির নির্দিষ্ট গন্তব্যের সাথে সময়ের তুলনা করা হয়। এর ফলে গাড়ির ড্রাইভারকে ক্রমাগত গাড়ির বর্তমান তথ্য একটি বড় পর্দায় দেখানো হয়। তাকে জানানো হয় কোথায় সে নির্দিষ্ট সময়ের আগে বা পরে গিয়েছে এবং যা পরে তার জন্য প্রকাশিত শিডিউল মেনে চলা  সহজ হয়।
কিছু প্রোগ্রাম যাত্রীদের প্রকৃত সময় জানায়। অর্থাৎ যানবাহনটি আসতে কত সময় বা কতটুকু দেরি হতে পারে বা কত সময় অপেক্ষা করতে হতে পারে এসব তথ্য জানিয়ে থাকে। এছাড়াও কাছাকাছি যানবাহনের স্টপেসজে পৌঁছানোর সময়টিও জানানো হয়। এর ফলে শিডিউল করা গাড়ির সময় থেকেও এই প্রক্রিয়ায় যানবাহনের  ভাল তথ্য পাওয়া যায়। এ ধরনের ট্রানজিট সিস্টেমের মাধ্যমে যাত্রীরা একটি স্টপেজ নম্বরের মাধ্যমে ট্রানজিটের ওয়েবসাইটে অথবা স্বয়ংক্রিয় টেলিফোনের মাধ্যমে ট্রানজিট সম্পর্কে তথ্য সংগ্রহ করতে পারে।
কিছু ট্রানজিট কোম্পানি তাদের ওয়েবসাইটে ম্যাপ সরবরাহ করে থাকে, কিছু চিহ্ন দিয়ে বাসের বর্তমান অবস্থান বোঝানো হয় যে কোন রুটে কোন বাস রয়েছে, অন্য চিহ্ন দিয়ে যাত্রীদের তথ্য  বা স্টপেজ  ছেড়ে যাওয়া কর্মীদের তথ্য থাকে।
অন্য প্রোগ্রামগুলোতে ড্রাইভারের ব্যবহার  অর্থাৎ একজন কর্মচারী বা নিয়োগকারীর আচরণ পর্যবেক্ষণ করা হয়।
যানবাহন সন্ধানী ব্যবস্থা ব্যক্তিগত ভাবেও অনেক জনপ্রিয় হচ্ছে গাড়ির চোর ধরার জন্য। এছাড়া গাড়ি পর্যবেক্ষণ অথবা হারিয়ে যাওয়া গাড়ি খুজে বের করার ক্ষেত্রেও ভেহিকেল সন্ধান সাভিসের চাহিদা অনেক বেশি। পুলিশ খুব সহজেই এর মাধ্যমে দেওয়া সিগনাল পায় ও খুব সহজেই হারিয়ে যাওয়া গাড়িটি খুজে বের করতে পারে। আগের দিনের গাড়ির অ্যালার্মের পরিবর্তে বর্তমানে এই ভেহিকেল সন্ধান সিস্টেমটি এখন ব্যবহৃত হয়। কিছু ভেহিকেল সন্ধান সিস্টেমের দ্বারা গাড়িটিকে পুরোপুরি নিয়ন্ত্রণ করা যায় এবং জরুরি অবস্থায় গাড়ির দরজা খোলা বা বন্ধ বা ইঞ্জিন বন্ধ করা যায়। ভেহিকেল সন্ধান সিস্টেমের মাধ্যমে গাড়ির ইনস্যুরেন্স খরচ কমানো যায়,কারণ এর মাধ্যমে গাড়ির সামগ্রিক ক্ষতি উল্লেখযোগ্য ভাবে কমে যায়।
ন্যাশনাল ইনস্যুরেন্স ক্রাইম ব্যুরোর মতে ভেহিকেল সন্ধান সিস্টেম আসলে চোরের হাত থেকে গাড়িকে বাঁচানোর জন্য একটি স্তর যুক্ত ছাদ বিশেষ। এর মাধ্যমে একটি গাড়িকে চার স্তরের ভেতরে রেখে  নিরাপত্তা দেওয়া হয়।
ন্যাশনাল ইনস্যুরেন্স ক্রাইম ব্যুরোর (ইউএস) মতে, ভেহিকেল সন্ধান সিস্টেম থাকাটা একটি গাড়ির নিরাপত্তা বেষ্টনীর মতো কাজ করে এবং হারিয়ে যাওয়া গাড়িটিকে খুজে বের করতেও পুলিশকে সহায়তা করে।
কিছু ভেহিকেল সন্ধান সিস্টেমের মাধ্যমে সম্পূর্ণ গাড়িটির নিরাপত্তা নিশ্চিত করা যায়। উদাহরণ স্বরূপ গাড়ির চলাচল ,অবস্থান বা  নির্দিষ্ট অবস্থানের বাইরে গেলে ফোনে বা ই-মেইলের মাধ্যমে তার একটি নোটিফিকেশন পাঠানো হয়।
এছাড়াও এই প্রযুক্তির মধ্যে যা যা রয়েছে তা হল-
যানবাহন সন্ধানী ব্যবস্থা এখন সারাবিশ্বে ব্যাপকভাবে ব্যবহৃত হচ্ছে। উপাদান গুলো হয়তো একেকটা একেক রকম কিন্তু বেশিরভাগই জিপিএস প্রযুক্তি এবং জিএসএম সেবা ব্যবহার করে থাকে। এগুলোর মধ্যে ওয়াই-ফাই এর মত ছোটো পরিসরে ব্যবহার করার মতো যোগাযোগ ব্যবস্থার বৈশিষ্ট্যও থাকে। কিছু  যন্ত্র সরাসরি গাড়িটি দেখায় আবার কোনোটা ডাটা লগারের মত ভিডিও রেকর্ড করে রেখে দেয়। এ ধনের প্রক্রিয়াতে সমস্যাগুলো রেকর্ড করা হয় এবং পরে সমাধানের জন্য রাখা হয়।
ওবিডি যানবাহন সন্ধান ব্যবস্থা
যানবাহনস্থিত নিরূপণ বা অন বোর্ড ডায়াগনোসিস (ওবিডি) যানবাহন সন্ধানী ব্যবস্থায়, একটি ওবিডি জিপিএস সন্ধানার হালকা বা মধ্যম কর্মক্ষমতার গাড়ির ওবিডি পোর্টে যুক্ত করে দেয়া হয়। একটি সেলুলার ওবিডি সন্ধানার সরাসরি সেলুলার টাওয়ারের সাথে যোগাযোগ স্থাপন করে এবং সেলুলার ওয়্যারলেস নেটওয়ার্কের মধ্যমে যানবাহনের অবস্থান এবং অন্যান্য তথ্য সার্ভারে প্রেরণ করে দেয়। সাধারণত, যানবাহনের ওবিডি পোর্ট থেকে শক্তি নিয়ে নিজেকে সচল রাকে। এতে একটি জিপিএস মডিউল, এন্টেনা যুক্ত থাকে, যার মাধ্যমে সন্ধানারটি জিপিএস সিগন্যাল গ্রহণ করে। এর পাশাপাশি ওবিডি সন্ধানারগুলো যানবাহনের অন্যান্য সাব-সিস্টমের সাথে যোগাযোগ স্থাপন করে এবং যানবাহনের অবস্থা নিরূপণ এববগ জ্বালানী সংক্রান্ত তথ্য গ্রহণ করে। একজন ব্যবহারকারী ডেস্কটপ/ল্যাপটপ কম্পিউটারে সফটওয়্যার কিংবা ব্রাউজার ব্যবহার করে অথবা স্মার্টফোনের অ্যাপের মাধ্যমে একাই, খুব কম সময়ের মধ্যে যানবাহনের এইসকল তথ্যয়ের উপর নজর রাখতে পারেন।
ফ্লিট ব্যবস্থাপনা যানবাহন সন্ধান
গাড়ি চুরি রোধ করা ছাড়া, পণ্য সরবরাহ ও পরিবহনের কাজে এবং যানবাহন সন্ধানী ব্যবস্থা ব্যবহার করা হয়ে থাকে। এই সিস্টেম  জিপিএস ও জিএসএম প্রযুক্তি ব্যবহারের করে ব্যবহার করে যানবাহনের যথাযথ অবস্থানের নিয়মিত তথ্য একজন ফ্লিট ম্যানেজারের কাছে সরবরাহ করে। জ্বালানীর খরচ, গাড়ির গড় গতি, গাড়ির বর্তমান অবস্থান ও সময় ছাড়াও অন্যান্য  ফিচারের সমন্বয়ে গঠিত এই সিস্টেমের মাধ্যমে যানবাহনের উপর নিয়ন্ত্রণ স্থাপন এবং পরিবহন ব্যবস্থার পরিসংখ্যান নজরদারি করা যায়। বর্তমানে এই পদ্ধতিটি জনপ্রিয় হবার একজন ড্রাইভারের দৈনিক কার্যপদ্ধতি এবং সময় নিয়ন্ত্রণের পাশাপাশি গাড়ির কর্মক্ষমতা নিরূপণ করা সম্ভব হয়েছে বিধায়, যানবাহন সন্ধানী ব্যবস্থার জনপ্রিয়তা লাভ করেছে। ইউকের যেসব প্রতিষ্ঠানের গাড়ি পণ্য পরিবহনে ব্যবহার করা হয়, তাদের সব যানবাহনে একটি টেকোগ্রাফ  স্থাপনের আইন রয়েছে । এই আইন অনেকেই মেনে নিয়েছে এবং এর মাধ্যমে সবাই ভাল ফলই পেয়েছে। ফ্লিট ব্যবস্থাপনা সন্ধান ব্যবস্থা জিপিএস ও জিএসএম প্রযুক্তি ব্যবহার করা হয়। ঠিক যেভাবে অন্য সন্ধানারগুলো কাজ করে; যদিও ফ্লিট ব্যবস্থাপনার জন্য পরিবহন সন্ধানী ব্যবস্থায় আরো অনেক তথ্যসমৃদ্ধ বৈশিষ্ট্যাবলি দিয়ে থাকে।
ফ্লিট ব্যবস্থাপনার মাধ্যমে গাড়িগুলোকে একসাথে সন্ধান করার ক্ষেত্রে, জ্বালানী পর্যবেক্ষণ, দূরত্ব হিসাব, সম্পত্তির দেখাশনা করা এবং মাঠ পর্যায়ে পণ্য বিক্রি ইত্যাদি সুবিধাও পাওয়া সম্ভব।
অন্যান্য গুরুত্বপূর্ণ ব্যবহার
গাড়ি চুরি রোধ করা ছাড়া, পণ্য সরবরাহ ও পরিবহনের কাজে এবং  যানবাহন সন্ধানী ব্যবস্থা  ব্যবহার করা হয়ে থাকে। এই সিস্টেম  জিপিএস ও জিএসএম  প্রযুক্তি ব্যবহারের করে ব্যবহার করে যানবাহনের যথাযথ অবস্থানের নিয়মিত তথ্য একজন ফ্লিট ম্যানেজারের কাছে সরবরাহ করে। জ্বালানীর খরচ, গাড়ির গড় গতি, গাড়ির বর্তমান অবস্থান ও সময় ছাড়াও অন্যান্য  ফিচারের সমন্বয়ে গঠিত এই সিস্টেমের মাধ্যমে যানবাহনের উপর নিয়ন্ত্রণ স্থাপন এবং পরিবহন ব্যবস্থার পরিসংখ্যান নজরদারি করা যায়। বর্তমানে এই পদ্ধতিটি জনপ্রিয় হবার একজন ড্রাইভারের দৈনিক কার্যপদ্ধতি এবং সময় নিয়ন্ত্রণের পাশাপাশি গাড়ির কর্মক্ষমতা নিরূপণ করা সম্ভব হয়েছে বিধায়, যানবাহন সন্ধানী ব্যবস্থার জনপ্রিয়তা লাভ করেছে। যুক্তরাজ্যের যেসব প্রতিষ্ঠানের গাড়ি পণ্য পরিবহনে ব্যবহার করা হয়, তাদের সব যানবাহনে একটি টেকোগ্রাফ স্থাপনের আইন রয়েছে। এই আইন অনেকেই মেনে নিয়েছে এবং এর মাধ্যমে সবাই ভাল ফলই পেয়েছে। ফ্লিট ব্যবস্থাপনা সন্ধানী ব্যবস্থা জিপিএস ও জিএসএম প্রযুক্তি ব্যবহার করা হয়। ঠিক যেভাবে অন্য সন্ধানারগুলো কাজ করে; যদিও ফ্লিট ব্যবস্থাপনার জন্য পরিবহন সন্ধানী ব্যবস্থায় আরো অনেক তথ্যসমৃদ্ধ ফিচার দিয়ে থাকে।
ফ্লিট ব্যবস্থাপনার মাধ্যমে গাড়িগুলোকে একসাথে সন্ধান করার ক্ষেত্রে, জ্বালানী পর্যবেক্ষণ, দূরত্ব হিসাব, সম্পত্তির দেখাশনা করা এবং মাঠ পর্যায়ে পণ্য বিক্রি ইত্যাদি সুবধাও পাওয়া সম্ভব।
একশালা বন্দোবস্ত
একশালা বন্দোবস্ত ১৭৭৭ খ্রিষ্টাব্দে ব্রিটিশ ভরতে প্রবর্তিত একটি ভূমি কর আদায়র ব্যবস্থা। : কর ধার্যের সুবিধার্থে গভর্নর জেনারেল ওয়ারেন হেস্টিংস ভারতের ভূ-সম্পত্তির মূল্য নির্ধারণের জন্য ১৭৭৬ এ আমিনি কমিশন নামে একটি কমিশন গঠন করেন। করদাতা কৃষকদের মধ্যে নিলাম ডাকের ভিত্তিতে বিদ্যমান পাঁচশালা বন্দোবস্তের (১৭৭২-১৭৭৬) বদলে ১৭৭৭ থেকে একটি নতুন বন্দোবস্ত প্রয়োজনীয় হয়ে পড়ে। ওয়ারেন হেস্টিংস ভূ-সম্পত্তি জরিপ (যাকে বলা হয় ‘আমিনি’) করার জন্য একটি কর কমিশন গঠন এবং পরবর্তী বন্দোবস্তের জন্য ভূমির যথাযথ কর নির্ণয়ের সুপারিশ করেন। চুক্তিভিত্তিক দুজন কর্মকর্তা এবং একজন স্থানীয় দীউয়ান সমন্বয়ে এ কমিশন গঠিত হয়। চুক্তিভিত্তিক দুই কর্মকর্তা ডেভিড অ্যান্ডারসন এবং জর্জ বোগলে কমিশনার হিসেবে এবং দীউয়ান গঙ্গাগোবিন্দ সিং পেশকার হিসেবে দায়িত্ব পালন করেন। গভর্নর জেনারেল ও কাউন্সিলের অন্যান্য সদস্যগণ কর নির্ণয়ে একটি স্থিরমূল্য-হিসাব নির্ধারণের বিষয়ে একমত হন, যাতে নমুনামাফিক কিছু কাট-ছাঁটের পর তা স্থায়ী কর আরোপণ পদ্ধতি হিসেবে প্রতিষ্ঠিত হতে পারে। এ লক্ষ্য অর্জনে কমিশনকে বাস্তবসম্মত কর্ম পরামর্শ প্রণয়ন করতে বলা হয়।
আমিনি কমিশন রিপোর্ট নিয়ে কাউন্সিল সদস্যদের মধ্যে উত্তপ্ত বিতর্ক হয় এবং একটি চূড়ান্ত বন্দোবস্ত প্রস্ত্তত করার আগে আরও তথ্য সংগ্রহের নির্দেশ দেওয়া হয়। এই অন্তর্বর্তী সময়ের জন্য কোর্ট অব ডিরেক্টরস-এর কাছে এক বা তিন বছরের জন্য মেয়াদি বন্দোবস্ত প্রদানের সুপারিশ করা হয়। এ রিপোর্টের একটি কপি গভর্নর জেনারেলের সমর্থন ও সুপারিশসহ কোর্ট অব ডিরেক্টরস-এর কাছে পাঠানো হয়। ‘কোর্ট’ জমিদারদের সঙ্গে এক থেকে তিন বছরের একটি বন্দোবস্ত করার জন্য কলকাতা সরকারকে নির্দেশ দেয়। এই বন্দোবস্ত একশালা বন্দোবস্ত নামে পরিচিত।
দশশালা বন্দোবস্ত
দশশালা বন্দোবস্ত(১৭৯০) : পিট-এর ভারত আইন ১৭৮৪-এর একটি দফায় কলকাতা সরকারকে অনতিবিলম্বে রাজস্ব নিয়ে পরীক্ষা-নিরীক্ষা বন্ধ করা এবং সরকার ও জমিদার উভয় তরফের জন্য সুবিধাজনক শর্তের আওতায় জমিদারদের সাথে রাজস্ব প্রশ্নে চিরস্থায়ী বন্দোবস্ত সম্পাদনের নির্দেশ দেওয়া হয়। চিরস্থায়ী বন্দোবস্ত সম্পাদনের জন্য স্পষ্ট নির্দেশ দিয়ে ১৭৮৬ সনে ব্রিটিশ ভূস্বামী শ্রেণীর অন্যতম সদস্য লর্ড কর্নওয়ালিসকে গভর্নর জেনারেল করে পাঠানো হয়। একটি চিরস্থায়ী ব্যবস্থা প্রতিষ্ঠার জন্য তিনি তার রাজস্ব উপদেষ্টা জন শোরের (রাজস্ব বোর্ডের সভাপতি ও কাউন্সিল সদস্য) প্রবল বিরোধিতার সম্মুখীন হন। উল্লেখ্য, জন শোর ছিলেন বাংলার রাজস্ব বিষয়ে সেরা বিশারদ। শোরের বিশ্বাস ছিল যে, অনতিবিলম্বে চিরস্থায়ী বন্দোবস্ত সম্পাদন করার মতো যথেষ্ট তথ্য তাদের হাতে নেই। অবশ্য নীতিগতভাবে তিনি চিরস্থায়ী বন্দোবস্ত ধারণার বিরোধী ছিলেন না। তার কেবল আপত্তি ছিল চিরস্থায়ী বন্দোবস্ত ব্যবস্থা প্রবর্তনের সময় নিয়ে। তার যুক্তি ছিল এই যে, একেকটি স্বতন্ত্র তালুকের প্রকৃত সম্পদ এবং জমিতে রায়তসহ যাদের স্বার্থ জড়িত রয়েছে তাদের প্রকৃত অধিকার ও দায়দায়িত্বের বিষয় বিবেচনায় না নিয়ে চিরস্থায়ী বন্দোবস্ত সম্পাদন করা হলে তাতে এ চুক্তির সকল পক্ষেরই স্থায়ী ক্ষতি হতে পারে। শোর তাই চিরস্থায়ী বন্দোবস্ত বলবৎ করা আরও দুই বা তিন বছর স্থগিত রাখার অনুকূলে ছিলেন, যাতে করে ইত্যবসরে জমির সম্পদ ও জমিতে অধিকার সম্পর্কে পর্যাপ্ত তথ্য সংগ্রহ করা সম্ভব হয়।
চিরস্থায়ী বন্দোবস্ত ব্যাপারে এহেন প্রশ্নে কর্নওয়ালিস ও শোরের মধ্যে প্রবল মতপার্থক্য দেখা দেয়। কর্নওয়ালিস যুক্তি দেন যে, গত বিশ বছরে সংগৃহীত তথ্যই চিরস্থায়ী বন্দোবস্ত সম্পাদনের জন্য যথেষ্ট। তার আরও যুক্তি ছিল, কোন এক বা একাধিক তরফের বেলায় কোন গলদ-ত্রুটি ধরা পড়লে সেগুলি চিরস্থায়ী বন্দোবস্তের সু-প্রভাবে অচিরেই দূর হয়ে যাবে। কর্নওয়ালিস বিশ্বাস করতেন, চিরস্থায়ী বন্দোবস্ত ব্যবস্থা জমিদারদের নিজেদেরকে উন্নয়নকামী জমিদার ও কৃষি পুঁজিবাদী করে তোলার ব্যাপারে যথেষ্ট প্রেরণা যোগাবে।
কর্নওয়ালিস ও শোর তাদের নিজ নিজ অভিমত ও এতদসংক্রান্ত অন্যান্য দলিলপত্র কোম্পানির পরিচালক সভার কাছে চূড়ান্ত সিদ্ধান্তের জন্য পাঠাতে সম্মত হন। তারা আরও একমত হন যে, ইত্যবসরে সরকারের উচিত হবে ১৭৯০ থেকে ১০ বছর মেয়াদের জন্য জমি বন্দোবস্ত দেওয়া যার সাথে এই মর্মেও বিজ্ঞপ্তি থাকবে যে, যদি পরিচালক সভা চিরস্থায়ী বন্দোবস্তের অনুকূলে মত প্রকাশ করেন তাহলে এই দশসালা বন্দোবস্তই অবিলম্বে চিরস্থায়ী বলে ঘোষিত হবে।
দেগঙ্গা বিধানসভা কেন্দ্র
দেগঙ্গা (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
দেগঙ্গা বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২০ নং দেগঙ্গা বিধানসভা কেন্দ্রটি কদম্বগাছি ও কোটরা গ্রাম পঞ্চায়েত গুলি বারাসাত-১ সমষ্টি উন্নয়ন ব্লক এবং আমুলিয়া, বেড়াচাঁপা-১, বেড়াচাঁপা-২, চাকলা, চৌরাসি, হাদিপুর ঝিকরা-১, কোলসুর, নুরনগর ও সোহাই-শ্বেতপুর গ্রাম পঞ্চায়েত গুলি দেগঙ্গা সমষ্টি উন্নয়ন ব্লক এর অন্তর্গত।
১৯৭৭-২০০৬
২০০৬ সালের রাজ্য বিধানসভা নির্বাচনে, এআইএফবি এর ডা.মোর্তজা হোসেন দেগঙ্গা বিধানসভা কেন্দ্র থেকে জয়ী হন এআইটিসি এর মজিদুল হক সাহাজীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের এমডি. ইয়াকুব ২০০১ সালে তৃণমূল কংগ্রেসের আব্দুর রউফকে পরাজিত করেন। ১৯৯৬ সালে কংগ্রেসের ইদ্রিস আলীকে এবং ১৯৯১ সালে কংগ্রেসের আশানউল্লাহকে পরাজিত করেন।  আইইউএমএলের এ.কে.এম. হাসান উজ্জামান ১৯৮৭ সালে ফরওয়ার্ড ব্লকের ডা. মোর্তজা হোসেনকে পরাজিত করেন। ফরওয়ার্ড ব্লকের মোর্তজা হোসেন ১৯৮২ সালে আইইউএমএলের এ.কে.এম. হাসান উজ্জামানকে পরাজিত করেন। আইইউএমএলের এ.কে.এম. হাসান উজ্জামান ১৯৭৭ সালে ফরওয়ার্ড ব্লকের এমডি. ইয়াকুবকে পরাজিত করেন।
১৯৫১-১৯৭২
কংগ্রেসের এম. শোকত আলী ১৯৭২ সালে জয়ী হন। ১৯৭১ এবং ১৯৬৯ সালে নির্দল/প্রোগ্রেসিভ মুসলিম লিগ হারুন-ওর-রসিদ জয়ী হন। ১৯৬৭ সালে বাংলা কংগ্রেসের জে.কবির জয়ী হন। কংগ্রেসের মৌলানা বাজলুর রহমান দুর্গাপুরি ১৯৬২ সালে জয়ী হন। কংগ্রেসের রফিউদ্দিন আহমেদ ও অতুল কৃষ্ণ রায় উভয়ই ১৯৫৭ সালে দেগঙ্গা যৌথ আসনে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের রফিউদ্দিন আহমেদ দেগঙ্গা কেন্দ্র থেকে জয়ী হন।
লেইলা ফারসাখ
লেইলা ফারসাখ (ليلى فرسخ) (জন্ম ১৯৬৭) একজন ফিলিস্তিনি অর্থনীতিবিদ যিনি জর্ডানে জন্মগ্রহণ করেন এবং ম্যাসাচুসেটস বস্টন বিশ্ববিদ্যালয়ের রাষ্ট্রবিজ্ঞান বিভাগের সহযোগী অধ্যাপক হিসেবে কর্মরত রয়েছেন। তিনি মধ্যপ্রাচ্যের রাজনীতি, তুলনামূলক রাজনীতি এবং আরব-ইসরায়েলি সংঘাতের রাজনীতি বিষয়ে তিনি বিশেষজ্ঞ হিসেবে কাজ করেন। ফারসাখ যুক্তরাজ্যের কেমব্রিজ বিশ্ববিদ্যালয় থেকে এমফিল (১৯৯০) এবং লন্ডন বিশ্ববিদ্যালয় থেকে পিএইচডি ডিগ্রী লাভ করেন (২০০৩)।
ফারসাখ হার্ভার্ড সেন্টারের মধ্যপ্রাচ্যের গবেষণায় পোস্ট ডক্টরেট করেন এবং ম্যাসাচুসেটস ইনস্টিটিউট অফ টেকনোলজির আন্তর্জাতিক গবেষণা কেন্দ্রের রিসার্চ অ্যাফিলিয়েট হিসেবেও কাজ করেন।
তিনি প্যারিসের অর্থনৈতিক সহযোগিতা ও উন্নয়ন সংস্থা (১৯৯৩-১৯৯৬) এবং ফিলিস্তিনের রামাল্লাহায় অবস্থিত অর্থনৈতিক নীতি গবেষণা ইনস্টিটিউট সহ বহু আন্তর্জাতিক প্রতিষ্ঠানে কাজ করেন।
২০০১ সালে তিনি ম্যাসাচুসেটস-এর ক্যামব্রিজের ক্যামব্রিজ শান্তি কমিশন থেকে পিচ এন্ড জাস্টিস এওয়ার্ড লাভ করেন।
ফারসাখ জেরুজালেম ২০৫০-র সহ-পরিচালক হিসেবে কর্মরত আছেন, যেটি একটি সমস্যা সমাধানের প্রকল্প যার অর্থায়নে রয়েছে ম্যাসাচুসেটস ইনস্টিটিউট অফ টেকনোলজির আরবান স্টাডিজ অ্যান্ড প্ল্যানিং বিভাগ এবং দি সেন্টার ফর ইন্টারন্যাশনাল স্টাডিজ বিভাগ।  তিনি ফিলিস্তিনি অর্থনীতি সম্পর্কিত বিষয় এবং ওসলো শান্তি প্রক্রিয়ার, আন্তর্জাতিক অভিবাসন ও আঞ্চলিক একতা,  উপর ব্যাপকভাবে লেখালেখি করেছেন।
ফারসাখ বেসরকারী প্রতিষ্ঠান রেসিস্ট (RESIST) (www.resistinc.org) এর বোর্ডের সদস্য ছিলেন যেটি ১৯৬৭ সালে প্রতিষ্ঠিত হয়েছিল। প্রতিষ্ঠানটি সামাজিক পরিবর্তনে তৃণমূল আন্দোলনকে সহয়তা ও সমর্থন প্রদানের জন্য আর্থিক ও আইনি সহায়তা প্রদান করত।
প্রকাশিত কর্ম
লেইলা ফারসাখের জীবনী
পছন্দ করুন বোতাম
ডান|থাম্ব|200x200পিক্সেল| [[ফেসবুক|ফেসবুকের জন্য ব্যবহৃত "লাইক" বোতামটি হল এর সাদৃৃশ্য। ]] লাইক বাটন, পছন্দের তালিকা বা পরামর্শের বোতামটি সামাজিক যোগাযোগের পরিষেবা, ইন্টারনেট ফোরাম, ইন্টারনেটভিত্তিক সংবাদপত্র এবং ব্লগের মতো বিকল্প যোগাযোগের সফ্টওয়্যার বা যোগাযোগের ইন্টারনেটভিত্তিক ব্যবস্থার একটি বৈশিষ্ট্য। যেখানে ব্যবহারকারীরা প্রকাশ করতে পারেন যে, তারা নির্দিষ্ট বিষয়বস্তু পছন্দ করে, উপভোগ করে বা সমর্থন করে।
ইন্টারনেট পরিষেবা দিকগুলি যারা এই বৈশিষ্ট্যের বোতামটি ব্যবহার করে,সেখানে সাধারনত পছন্দের বোতামটি  প্রতিটি বিষয়বস্তু পছন্দ করে এমন ব্যবহারকারীদের সংখ্যা প্রদর্শন করে ৷ এবং সেগুলির একটি সম্পূর্ণ বা আংশিক তালিকা প্রদর্শন করতে পারে। পাঠ্য বিষয়বস্তুর মন্তব্য প্রকাশের ক্ষেত্রে অন্যান্য পদ্ধতির এটি একটি পরিমাণগত বিকল্প। কিছু ওয়েবসাইট এখন অপছন্দ বাটন অন্তর্ভুক্ত করেছেন। তাই ব্যবহারকারী পক্ষে বা নিরপেক্ষভাবে ভোট দিতে পারেন। অন্যান্য ওয়েবসাইটগুলিতে আরও জটিল ওয়েব সামগ্রী ভোটিং সিস্টেম বা মত প্রদান প্রক্রিয়া অন্তর্ভুক্ত থাকে, উদাহরণস্বরূপ, পাঁচটি তারা বা প্রতিক্রিয়া বোতামটি দ্বারা বিষয়বন্তুতে বা নিবন্ধে বিস্তৃত অনুভূতি প্রদর্শন করা যায় ৷
ভিমো (Vimeo)
অ্যানড্রু পাই, জ্যাক লডউইক, কুনাল শাহ এবং জ্যাচ ক্লিনের সমন্বয়ে গঠিত একটি দল নিয়ে 2005 সালে ভিমিওতে প্রথম লাইকের বোতামটি তৈরি করা হয়েছিল। এটি "পছন্দসই "গুলির একটি আরও নৈমিত্তিক বিকল্প হিসাবে বোঝানো হয়েছিল এবং এটি সাইট ডিজিগ ডটকম থেকে" ডিগস "দ্বারা প্রচুরভাবে অনুপ্রাণিত হয়েছিল।
ফ্রেন্ডফিড (FriendFeed)
লাইক বোতামটি প্রথমে ৩০ ফেব্রুয়ারি ২০০৭ এ ফ্রেন্ডফিড বৈশিষ্ট্য হিসাবে ঘোষণা করা হয়েছিল এবং সেই সম্প্রদায়ের মধ্যে এটি জনপ্রিয় হয়েছিল। পরে ফিচারটি ফেসবুকের সাথে একীভূত হয়েছিল ফ্রেন্ডফিড ১০ ই আগস্ট ২০০৯, ফেসবুকের অধিগ্রহণের আগে।
ফেসবুক (Facebook)
ফেসবুকের লাইক বোতামটি "থাম্বস আপ" দেওয়ার হাত হিসাবে তৈরি করা হয়েছে। এটি প্রথমে তারকা বা প্লাস চিহ্ন হিসাবে আলোচিত হয়েছিল এবং বিকাশের সময় বৈশিষ্ট্যটিকে "পছন্দ" এর পরিবর্তে "দুর্দান্ত" হিসাবে উল্লেখ করা হয়েছিল।  এটি ৯ ফেব্রুয়ারি ২০০৯ এ প্রবর্তিত হয়েছিল। এরপর ২০১৬ সালের মে মাসে ফেসবুক প্রতিক্রিয়া প্রকাশ করেছিল - ফেসবুক পোস্টগুলিতে মানুষের আবেগ প্রকাশ করার এক নতুন উপায় কিছু প্রতিক্রিয়ার মধ্যে রয়েছে। যেমন-লাইক, লাভ, কেয়ার, হা হা, স্যাড এবং অ্যাংরি।
ইউটিউব (YouTube)
২০১০-এ, পরিষেবাটির আরও বিস্তৃত নকশার অংশ হিসাবে, ইউটিউব কাজ করে। তারকা-ভিত্তিক রেটিং সিস্টেম থেকে পছন্দ / অপছন্দ বোতামগুলিতে স্যুইচ বা পরিবর্তন করেছে। পূর্ববর্তী সিস্টেমের অধীনে, ব্যবহারকারীরা ১ থেকে ৫ তারা পর্যন্ত স্কেলগুলিতে ভিডিওগুলি রেট করতে পারতো।; ইউটিউব কর্মীরা যুক্তি দেখিয়েছেন যে এই পরিবর্তনটি সিস্টেমের সাধারণ ব্যবহারকে প্রতিফলিত করে, যেমন ২-, ৩- এবং ৪- তারা রেটিংগুলি প্রায়শই ব্যবহৃত হত না।
২০১২ সালে, ইউটিউব সংক্ষেপে Google+ এর মধ্যে +1 বোতামের মতো, পছন্দ এবং অপছন্দ বোতামগুলি প্রতিস্থাপনের জন্য পরীক্ষা করে দেখেছিল।
২০১৮-সালে, ইউটিউব রিওয়াইন্ড ২০১৮ থেকে প্রতিক্রিয়া জানার পরে, ইউটিউব এখন সম্পূর্ণ অপছন্দ বোতামটি অপসারণের বিকল্প সহ "অপছন্দ জনসমাগমের" বিরুদ্ধে লড়াইয়ের বিকল্পগুলি বিবেচনা করছে। ইউটিউবে সর্বাধিক অপছন্দিত ভিডিও, জাস্টিন বিবারের "বেবি" ভিডিওটি কেটে যায় এর কারণে।
মতামত প্রদর্শনের বিপরীতে, ইউটিউব ভিডিওতে পছন্দ এবং অপছন্দের সংখ্যা প্রদর্শন করা, সাধারণত "হিমশীতল" হয় না, যদিও অজ্ঞাত কারণে এটি খুব কমই হিমশীতল হতে পারে।
গুগল (Google)
থাম্ব|200x200পিক্সেল| +1, [[গুগল+|Google+ এর "লাইক" বোতাম (পুরানো সংস্করণ) ]] গুগলের +1 নামে একটি লাইক বাটন রয়েছে ("আমি এটি পছন্দ করি" বা "আমি সম্মত আছি")। এর জন্য ইন্টারনেট জার্গন, যা জুন ২০১১ এ প্রবর্তিত হয়েছিল। আগস্ট ২০১১ এ, +1 বোতামটিও শেয়ার আইকনে পরিণত হয়েছিল।
রেডডিট (reddit)
রেডডিট ( বার্তা বোর্ডের একটি সিস্টেম) এ, ব্যবহারকারীরা পোস্টগুলিকে (এবং পোস্টগুলিতে মন্তব্যগুলি) উন্নত করতে এবং ডাউনলোট করতে পারেন। ভোটগুলি পোস্টার এবং মন্তব্যকারীদের "কর্ম" (কোনও ব্যবহারকারীর সামগ্রিক রেটিংয়ের জন্য রেডডির নাম) তে অবদান রাখে।
ভিকে (VK)
পোস্ট, মন্তব্য, মিডিয়া এবং বাহ্যিক সাইটগুলির বোতামের মতো ভি কে, ফেসবুকের থেকে আলাদা উপায়ে কাজ করে। পছন্দসই সামগ্রীটি স্বয়ংক্রিয়ভাবে ব্যবহারকারীর দেওয়ালে ধাক্কা দিয়ে পদর্শন হয় না, তবে এর পরিবর্তে (ব্যক্তিগত) পছন্দ বিভাগে সংরক্ষণ করা হয়।
আইনি সমস্যা
২০১৭ সালে, একজন ব্যক্তিকে ফেসবুকে, অন্য ব্যক্তির লেখা মানহানিকর বার্তা পছন্দ করার জন্য, একটি সুইস আঞ্চলিক আদালত দ্বারা ৪০০০ সুইস ফ্র্যাঙ্ককে জরিমানা করা হয়েছিল। যার কারণ ছিল, একজন নেতাকর্মীর সমালোচনা করা। আদালতের মতে, আসামী "স্পষ্টত অদৃশ্য বিষয়বস্তুকে সমর্থন করে এটিকে নিজের করে তুলেছে"।
অনেক সাধের ময়না
অনেক সাধের ময়না ২০১৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক জাকির হোসেন রাজু ও চিত্রনাট্য লিখেছেন ফারজানা। পরিবেশক ও প্রচারক হিসেবে কাজ করেছেন জাজ মাল্টিমিডিয়া। চলচ্চিত্রটির প্রধান চরিত্রে অভিনয় করেছেন মাহিয়া মাহী এবং বাপ্পি চৌধুরী।
কাহিনীভাগ
ময়না গ্রামের সুন্দরী মেয়ে, মতি গ্রামের শিক্ষিত ছেলে এবং মনা গ্রামের একজন সাধারণ এবং নির্বোধ ছেলে। যখন ময়না তাদের উভয়ের জীবন থেকে হারিয়ে যায় তখন সবকিছুই পরিবর্তন হয়ে যায়। এই প্রেমের গল্প কি সবসময়ই ভালোভাবে শেষ হতে হবে? অথবা একটি দুঃখজনক বা উভয় হতে হবে?
মুক্তি
চলচ্চিত্রটি ২০১৪ সালের ৭ই নভেম্বর মুক্তি পায়।
২০১৮ নেদারল্যান্ডস ত্রি-দেশীয় সিরিজ
২০১৮ নেদারল্যান্ডস ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের জুনে নেদারল্যান্ডসে অনুষ্ঠিত হয়েছে। এটি আয়ারল্যান্ড, নেদারল্যান্ডস ও স্কটল্যান্ডের মধ্যকার একটি ত্রিদেশীয় সিরিজ ছিল। অভিপ্রায় হল তিনটি দলের মধ্যে একটি সিরিজ বার্ষিক ইভেন্ট হবে।
পল্লী উন্নয়ন একাডেমী
থাম্ব|আরডিএ এর মধ্যে সিআইডব্লিউএম দালান পল্লী উন্নয়ন একাডেমি (Rural Development Academy বা RDA) বাংলাদেশের বগুড়া জেলার শেরপুর উপজেলায় অবস্থিত প্রশিক্ষণ, গবেষণা এবং গবেষণা কর্মের একটি বিশেষায়িত পল্লি উন্নয়ন সংস্থা। এটি ১৯শে জুন, ১৯৭৪ সালে প্রতিষ্ঠিত হয়।
পল্লী উন্নয়ন একাডেমির ৪৮.৫০ হেক্টর জায়গার মধ্যে অফিস, বাসস্থান, স্কুল ও কলেজ, খেলার মাঠ, শিশু পার্ক ইত্যাদি রয়েছে এবং প্রায় ২৯.৫০ হেক্টর জায়গা  কৃষি, উদ্যানপালন, ফুলের চাষ, পশুপালন, হাঁস-মুরগি পালন ইত্যাদি গবেষণা ফলাফল প্রদর্শনের জন্য ব্যবহার করা হয়।
অবস্থান
থাম্ব|সকালে সজ্জিত বৃক্ষসহ পল্লী উন্নয়ন একাডেমীর হাঁটার রাস্তা একাডেমীটি বগুড়া শহর থেকে ১৬ কিমি দূরে শেরপুর উপজেলায় অবস্থিত। একাডেমীর সুবিশাল এলাকায় সম্মেলন কক্ষ, মসজিদ, লাইব্রেরি, একটি স্বাস্থ্য ক্লিনিক, ক্রীড়া কমপ্লেক্স, অতিথিদের থাকার ব্যবস্থা এবং অন্যান্য আধুনিক সুযোগ-সুবিধা রয়েছে। পল্লি উন্নয়ন একাডেমির উদ্দেশ্যর ধারাবাহিকতা বজায় রেখে নতুন পল্লী উন্নয়ন একাডেমি হয়েছে রংপুরের তারাগঞ্জে।
উদ্দেশ্য
পল্লী উন্নয়ন একাডেমীর বিভিন্ন কার্যাবলীর মধ্যে  সরকারি ও বেসরকারি প্রতিষ্ঠানের কর্মকর্তাদের প্রশিক্ষণ প্রদান অন্যতম। একাডেমীটি উচ্চমানের বিভিন্ন গবেষণা কাজের জন্যও সুপরিচিত ।  গ্রামীণ অর্থনৈতিক উন্নয়নে মানব সম্পদের দক্ষতা কাজে লাগানোর লক্ষে বিভিন্ন উৎপাদনশীল খাতে সাধারণ মানুষকে প্রশিক্ষণ দিয়ে যাচ্ছে এ প্রতিষ্ঠানটি।
শাহজাদপুর সরকারি কলেজ
শাহজাদপুর সরকারি কলেজ শাহজাদপুর উপজেলার সিরাজগঞ্জ জেলা    বাংলাদেশের একটি সরকারি কলেজ । এই কলেজটি "শাহজাদপুর কলেজ" নামে পরিচিত।  আধুনিক সুযোগ সুবিধা সহ শ্রেণীবিন্যাস, ল্যাবরেটরিজ, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।